Rikunarita-ORG/Wikinium huggingface dataset:
# Proletariāta diktatūra

**Proletariāta diktatūra** ir marksisma jēdziens, kas apzīmē pārejas posmu no kapitālisma uz sociālismu, kurā absolūta vara pieder strādnieku šķirai jeb proleteriātam.

Marksisma izpratnē proletariāta diktatūra ir šķiru cīņas kulminācija pēc kapitālistiskās iekārtas gāšanas, kad iepriekš valdošajai sabiedrības šķirai (buržuāzijai) ir atņemta politiskā un saimnieciskā vara. Proletariāta diktatūras uzdevums esot radīt priekšnoteikumus sociālistiskas sabiedrības izveidei, īstenojot plašas sociālekonomiskas pārmaiņas un apspiežot jebkādu iespējamu bijušo "ekspluatatoru" pretestību.

Saskaņā ar šo teoriju pārejas posmā valsts kalpojot kā rīks sabiedrības pārveidei, savukārt pēc sociālisma nostiprinašanas tās politiskā un represīvā nozīme pakāpeniski mazinoties, līdz ilgtermiņā valsts kā īpašs varas aparāts izzūdot. Pirmo reizi jēdzienu "proletariāta diktatūra" (vācu: *Diktatur des Proletariats*) savā 1852. gada vēstulē Jozefam Veidemeijeram (*Joseph Weydemeyer*) lietoja Kārlis Markss, kurš divus gadus iepriekš jau bija lietojis jēdzienu "strādnieku šķiras diktatūra".

## Ārējās saites

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Enciklopēdijas *Krugosvet* raksts (krieviski)
# Sadams Huseins[labot | labot pirmkodu]

| **Sadams HuseinsṢaddām Ḥusayn* |
| --- |
| Sadams Huseins 1998. gadā |
|  |
|  |
|
5. Irākas prezidents |
|  |
| **Amatā** 1979. gada 16. jūlijs — 2003. gada 9. aprīlis |
| Priekštecis |
Ahmeds Hasans al Bakrs |
| Pēctecis |
Džejs Gārners (kā Irākas rekonstrukcijas un humānās palīdzības biroja direktors) |
|  |
|
Irākas premjerministrs |
|  |
| **Amatā** 1994. gada 16. jūlijs — 2003. gada 9. aprīlis |
| Prezidents |
Sadams Huseins |
| **Amatā** 1979. gada 16. jūlijs — 1991. gada 23. marts |
| Prezidents |
Sadams Huseins |
| Priekštecis |
Ahmeds Hasans al Bakrs |
| Pēctecis |
Sāduns Hamadi |
|  |
|

---

 |
| Dzimšanas dati |
1937. gada 28. aprīlī  Alavja, Irāka |
| Miršanas dati |
2006. gada 30. decembrī (69 gadu vecumā)  Kahimija, Irāka |
| Politiskā partija | *Ba'ath* partija |
| Dzīvesbiedrs(-e) |
Samira Šahanbara |
| Bērni |
Udajs (nogalināts) Kusajs (nogalināts) Rahada Rana Hala |
| Paraksts |  |

**Sadams Huseins Abd al Madžīds al Tikrītī** (arābu: صدام حسين عبد المجيد التكريتي, *Ṣaddām Ḥusayn ʿAbd al-Maǧīd al-Tikrītī*; dzimis 1937. gada 28. aprīlī, miris 2006. gada 30. decembrī) bija politiķis, Irākas prezidents (1979—2003), kā arī divas reizes bija Irākas premjerministrs (1979—1991; 1994—2003), politiskās partijas "Baas" ģenerālsekretārs un maršals (1979. gadā).

Viņš tiecās kļūt par arābu pasaules austrumu daļas neoficiālo līderi un Persijas līča saimnieku. Pateicoties apjomīgai naudas plūsmai no naftas eksporta, Huseins īstenoja vairākas reformas, padarot dzīves līmeni par vienu no labākajiem Tuvajos Austrumos. 1980. gadā viņš uzsāka karu ar Irānu, kurš turpinājās līdz 1988. gadam. Kara laikā Huseins vērsās pret kurdiem, pielietojot ķīmiskos ieročus. Huseina prezidentūras laikā Irāka bija autoritāra valsts, kas apspieda spēkus, ko uzskatīja par draudīgiem, īpaši etnisku vai reliģisku grupējumu centienus iegūt neatkarību vai autonomiju. Huseins zaudēja Irākas prezidenta amatu 2003. gadā ASV iebrukuma laikā Irākā. 2003. gada 13. decembrī ASV militārie spēki viņu sagūstīja, 2006. gada 5. novembrī viņš tika notiesāts uz nāvi, pakarot par noziegumiem pret cilvēci (lai arī pats izvēlējās tikt nošauts), nāves sods tika izpildīts 30. decembrī.

Sadamam nebija uzvārda Rietumu pasaules izpratnē. Huseins ir viņa tēva vārds, al Madžīds norāda uz vectēva vārdu, bet Tikrītī uz pilsētu, no kuras viņš nācis.

Sadama Huseina ģimene, 1980. gadu vidū
## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Sadams Huseins.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* Informācija par Sadamu Huseinu (angliski)

| Politiskie un sabiedriskie amati un pozīcijas |
| --- |
| Priekštecis:  **Ahmeds Hasans al Bakrs**  |  **Irākas prezidents**  1979. gada 16. jūlijs — 2003. gada 9. aprīlis | Pēctecis:  **Džejs Gārners (kā Irākas rekonstrukcijas un humānās palīdzības biroja direktors)**  |
# Andžela Deivisa[labot | labot pirmkodu]

|  |  |  |  |  |  |  |  |
| --- | --- | --- | --- | --- | --- | --- | --- |
|

| Andžela Deivisa Angela Davis |
| --- |
|  |
| Personīgā informācija |
| Dzimusi | 1944. gada 26. janvārī (82 gadi) Birmingema, Alabama,  ASV |
| Nodarbošanās | sabiedriskā darbiniece, universitātes pasniedzēja |

 |

**Andžela Deivisa** (*Angela Davis*, dzimusi 1944. gada 26. janvārī) ir politiķe, amerikāņu sabiedriskā darbiniece un universitātes pasniedzēja. Politiski visaktīvākā bija XX gadsimta sešdesmito gadu beigās - septiņdesmitajos gados, kad bija saistīta ar ASV Komunistisko partiju, cilvēktiesību kustību un Melno panteru partiju. 2010. gadā Andžela Deivisa ir atvaļināta Kalifornijas Universitātes Santakrusā pasniedzēja. Andželas Deivisas interešu lokā ir feminisms, afroamerikāņu studijas, kritiskā teorija, marksisms, popmūzika, sociālā apziņa un cietumu sistēma.

Dzimusi Birmingemā, Alabamā, benzīntanka īpašnieka ģimenē. Vidusskolā Ņujorkā iepazinās ar sociālisma teoriju un iestājās kreisās jaunatnes grupā. Studējot Brandeisa Universitātē, Masačūsetsā, kļuva par Herberta Markūzes studenti un piekritēju. 1963. gadā Andžela Deivisa piedalījās sociālistisko spēku organizētajā Pasaules Jaunatnes un studentu festivālā Helsinkos. Vēlāk studēja Francijā un Vācijā.

Atgriežoties ASV, sāka strādāt Kalifornijas Universitātē Sandjego, bet vēlāk - Kalifornijas Universitātē Losandželosā. 1969. gadā iestājās ASV Komunistiskajā partijā. Pēc toreizējā štata gubernatora Ronalda Reigana iniciatīvas tāpēc tika izslēgta no universitātes.

1970. gada 7. augustā Andželas Deivisas paziņa Džonatans Džeksons Marinas apgabalā, Kalifornijā tiesas zālē sagrāba par ķīlnieku tiesnesi, lai atbrīvotu trīs ieslodzītos. Atbrīvošanas operācijas gaitā tiesnesis un Džeksons gāja bojā. Tā kā uzbrukumā izmantotie ieroči bija reģistrēti uz Deivisas vārda, tika izdots viņas aresta orderis. Pēc pāris mēnešiem Deivisa Ņujorkā tika arestēta. 1972. gadā viņa tika attaisnota. Tajā laikā Andželai Deivisai veltītu dziesmu radīja gan Džons Lenons un Joko Ono, gan Miks Džegers. PSRS tika organizēta plaša propagandas kampaņa Andželas Deivisas atbrīvošanai.

Pēc atbrīvošanas Andžela Deivisa kļuva par ASV Komunstiskās partijas CK biedru un no partijas kandidēja ASV viceprezidenta amatam. Nodibināja organizāciju "Kritiskā pretošanās" (*Critical Resistance*), kuras mērķis ir cietumu sistēmas atcelšana ASV. Protestējot pret savas partijas atbalstu Augusta pučam PSRS 1991. gadā, Andžela Deivisa izstājās no ASV Komunistiskās partijas. 1997. gadā žurnālā *Out* atzina sevi par lezbieti.

## Ārējās saites

* Vikikrātuvē par šo tēmu ir pieejami multivides faili. Skatīt: Andžela Deivisa.
# Sērūdeņradis[labot | labot pirmkodu]

| Sērūdeņradis |
| --- |
|  Sērūdeņraža molekulas modelis un struktūrformula |
| Citi nosaukumi |
ūdeņraža sulfīds |
| CAS numurs |
7783-06-4 |
| Ķīmiskā formula |
H2S |
| Molmasa |
34,082 g/mol |
| Blīvums |
1,363 kg/m3 |
| Kušanas temperatūra |
-82,30 °C |
| Viršanas temperatūra |
-60,28 °C |
| Šķīdība ūdenī |
0,4 g/100 ml (20 °C temperatūrā)
0,25 g/100 ml (40 °C temperatūrā) |

**Sērūdeņradis** (H2S) ir sēra un ūdeņraža binārais savienojums. Sērūdeņradis ir bezkrāsaina, indīga gāze ar raksturīgu ļoti nepatīkamu puvušu olu smaku.

Dabā bieži rodas mikroorganismiem sadalot organiskās vielas anaerobā vidē. Indīgs cilvēkiem un citiem dzīvniekiem. Tas inhibitē šūnu elpošanu līdzīgi cianīdiem. Saindēšanās simptomi — elpošanas traucējumi, krampji un nāve.

## Iegūšana

Laboratorijā sērūdeņradi iegūst, iedarbojoties ar skābēm (sālsskābi) uz dzelzs sulfīdu FeS.

## Molekulas uzbūve

Sērūdeņraža molekulai ir leņķiska forma, tādēļ tā ir polāra. Kaut arī sērūdeņradis savā ziņā ir ūdens analogs ar daudz smagākām molekulām, tam ir daudz vājāk izteikta spēja veidot ūdeņraža saites, nekā ūdenim, tādēļ H2S normālos apstākļos ir gāze.

## Īpašības

Sašķidrinātam sērūdeņradim pašjonizācija ir niecīga, bet ūdens šķīdumos tas jonizējas diezgan labi un veido vāju skābi, ko sauc par **sērūdeņražskābi**. Sērūdeņražskābes sāļus sauc par sulfīdiem.

Ūdenī šķīst samērā slikti, daudz labāk — etanolā.

Sērūdeņradis ir spēcīgs reducētājs. Atkarībā no reakcijas apstākļiem, tas var oksidēties līdz sēram, sēra dioksīdam vai sērskābei. Gaisā sērūdeņradis deg ar zilu liesmu:

2H2S + ЗО2 → 2Н2О + 2SO2
Par 400 °C augstākā temperatūrā sērūdeņradis sāk sadalīties vienkāršās vielās — sērā un ūdeņradī.

## Izmantošana

Sērūdeņradi izmanto alternatīvajā medicīnā sērūdeņraža vannām. Tā ārstnieciskās īpašības nav pierādītas.

## Atsauces

## Literatūra

* N.Ahmetovs. Neorganiskā ķīmija, Rīga, "Zvaigzne", 1978, 331.—332. lpp.
# Deguna blakusdobumu iekaisums

| Deguna blakusdobumu iekaisums |
| --- |
|  |
|
Ar bultu atzīmēts etmoidālā sinusa sinusītu (iekaisuma vietu), datortomogrāfa attēlā. |
| Specialitāte |
Otorinolaringoloģija  |
| Simptomi |
Biezas deguna gļotas, aizlikts deguns, sāpes sejā, drudzis, iekaisis kakls, biežas klepus lēkmes |
| Cēloņi |
Infekcijas (baktēriju, sēnīšu, vīrusu), alerģijas, gaisa piesārņojums, strukturālas problēmas degunā |
| Riska faktori |
Astma, cistiskā fibroze, vāja imūnsistēma, vidusauss iekaisums, laringīts, bronhīts, orbitālais celulīts, meningīts un encefalīts |
| Diagnostikas metode |
Parasti balstās uz simptomiem |
| Diferenciāldiagnoze |
Migrēna |
| Profilakse |
Roku mazgāšana, izvairīšanās no smēķēšanas |
| Ārstēšana |
Pretsāpju zāles, deguna steroīdi, deguna skalošana, antibiotikas |
| Biežums |
10–30% katru gadu (attīstītā pasaule) |

**Deguna blakusdobuma iekaisums**, **sinusīts** vai **rinosinusīts** (latīņu: *sinusitis*) ir iekaisums, kas veidojas, kad deguna blakusdobumos iekļūst infekcija. To var izraisīt arī alerģija vai gaisa piesārņojums. Dažreiz par deguna blakusdobuma iekaisumu sauc arī haimorītu, bet tas patiesībā ir augšzokļa dobuma iekaisums. Deguna blakusdobuma iekaisums var būt akūts vai hronisks. Deguna blakusdobuma iekaisuma simptomi ir galvassāpes, iesnas, ožas zudums, slikta pašsajūta. Iekaisumu ārstē ar siltuma procedūrām, antibiotikām un citiem preparātiem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Deguna blakusdobumu iekaisums.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Kara ārsts[labot | labot pirmkodu]

**Kara ārsts** ir militārpersona ar medicīnas izglītību, kas veic ārsta darbu bruņotajos spēkos.

Īpaši karaspēka ārsti bija jau Senajos laikos. Bruņoto spēku medicīnas personāla neitralitāti kara laikā noteica Pirmā Ženēvas konvencija (1864).

## Atsauces